b"\n_START_ARTICLE_\nTerry McDermott (fotballspiller)\n_START_SECTION_\nKarriere som spiller\n_START_PARAGRAPH_\nMcDermott startet sin profesjonelle karriere i 1969 i Bury FC f\xc3\xb8r han signerte for Newcastle United i 1973. Han ble ikke lenge i klubben, for allerede i november 1974 gikk han til klubben han st\xc3\xb8ttet som sm\xc3\xa5gutt; Liverpool FC._NEWLINE_16. november 1974 fikk han sin debut sammen med Phil Neal mot Everton i Merseyside derbyet._NEWLINE_Han fikk en treg start p\xc3\xa5 karrieren sin i sin nye klubb. De to f\xc3\xb8rste \xc3\xa5rene fikk han lite spilletid, og han fikk ikke medaljene for seier hverken i ligaen eller UEFA-cupen p\xc3\xa5 grunn av for f\xc3\xa5 spilte kamper._NEWLINE_1977 ble et fantastisk \xc3\xa5r for ham med \xc2\xab\xc3\x85rets m\xc3\xa5l\xc2\xbb mot Everton i FA-Cup semifinalen. De hadde vunnet ligaen og kommet til finalen i FA-Cupen og Europacupen. Liverpool kunne g\xc3\xa5 mot en trippel, men Anfield klubben tapte for Manchester United i FA-Cup finalen. Men de vant Europacup finalen 3-1 mot Borussia M\xc3\xb6nchengladbach._NEWLINE_7. september 1977 ga Ron Greenwood McDermott sin debut for det engelske landslaget i en treningskamp mot Sveits. Sitt f\xc3\xb8rste m\xc3\xa5l for England fikk han 10. september 1980 mot Norge, da han lagde to m\xc3\xa5l i en 4\xe2\x80\x930-seier i kvalifiseringen til VM i Fotball._NEWLINE_I 1977/1978-sesongen tapte de Ligacupfinalen mot Nottingham Forest, men de beholdt Europacupen ved \xc3\xa5 vinne 1\xe2\x80\x930 over Club Brugge i finalen p\xc3\xa5 Wembley. Sesongen etter ble han k\xc3\xa5ret til \xc2\xabPFA Players' Player of the Year\xc2\xbb._NEWLINE_I 1981 slo de West Ham i finalen og vant Ligacupen for f\xc3\xb8rste gang. De vant ogs\xc3\xa5 Europacupen igjen etter og ha sl\xc3\xa5tt Real Madrid i finalen. De fulgte p\xc3\xa5 med ligatittelen og Ligacupen sesongen etter, men han var ikke lenger s\xc3\xa5 selvskreven p\xc3\xa5 laget. Han ble med Englands herrelandslag i fotball til VM i Fotball i Spania i 1982 men fikk ikke spilletid._NEWLINE_I 1982 gikk han tilbake til Newcastle United hvor han sammen med tidligere Liverpool-lagkamerat Kevin Keegan og ungguttene Chris Waddle og Peter Beardsley tok dem tilbake i toppsjiktet av europeiske klubber. Han forlot Newcastle i 1984 for \xc3\xa5 dra til Cork City i Irland. Sesongen etter det spilte han for APOEL, hvor han var med og vant ligaen i Kypros.\n_START_SECTION_\nKarriere som trener\n_START_PARAGRAPH_\nDa Kevin Keegan tok over Newcastle United ble han hentet til klubben som f\xc3\xb8rstelagstrener. Disse gjorde stor suksess sammen. Han ble v\xc3\xa6rende da Kenny Dalglish tok over, og han var faktisk manager for klubben i en kamp mellom trenerbyttet. Den nye manageren ble Ruud Gullit. Da Graeme Souness ble hentet inn som manager til klubben, fikk han tilbake jobben, og den har han fortsatt n\xc3\xa5 under Glenn Roeder._NEWLINE_Hans s\xc3\xb8nn Neale McDermott er ogs\xc3\xa5 fotballspiller som spiller for Carlisle United._NEWLINE_Han er blitt en legende p\xc3\xa5 b\xc3\xa5de Merseyside og Tyneside, og han ble nummer 37 p\xc3\xa5 k\xc3\xa5ringen av 100 Players Who Shook The Kop av Liverpool FCs supportere."